Diari Oficial de la Generalitat Valenciana


Sumari del DOGV 1610, del 28-08-1991 (1991/822466)

ORDRE de 29 de juliol de 1991, del Conseller d'Agricultura i Pesca, per la qual s'instrumenten ajudes per a millorar la renda del sector apícola de la Comunitat Valenciana.
----------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/29/(2)/dof/vci/html**

### Dades del document

Número de DOGV
:   1610

Data del DOGV
:   28-08-1991

Secció del DOGV
:   DISPOSICIONS GENERALS

Número del document
:   1991/822466


Data del document
:   29-07-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 29 de juliol de 1991, de la Conselleria d'Agricultura i Pesca, per la qual s'instrumenten ajudes per a millorar la renda del sector apícola de la Comunitat Valenciana.  
El sector apícola passa una crisi profunda com a conseqüència dels preus de mercat dels seus productes. Al llarg de les dues darreres campanyes productives, les cotitzacions de la mel i el pol·len han estat pel davall del cost de producció de l'apicultura professional. Aquesta situació, si es manté, pot comportar la desaparició de l?esmentada activitat productiva a algunes zones del territori de la Comunitat Valenciana.  
Per tot açò, vista la proposta de la Direcció General de Producció i Indústries Agràries, i en ús de les facultats que tinc atribuïdes,  
ORDENE  
Article primer  
Per aquesta ordre s'instrumenta una prima destinada a la millora de la renda del sector apícola de la Comunitat Valenciana.  
Article segon  
Seran beneficiaris de la prima els apicultors inscrits al Registre d'Explotacions Apícoles de la Comunitat Valenciana, creat per Decret 12/1987, de 2 de febrer, del Consell de la Generalitat Valenciana, en l'article primer, que ho sol·liciten, sempre que complesquen les condicions següents:  
a) Tenir en l?explotació un mínim de 125 ruscs.  
b) Estar en actiu i acreditar que el titular de l?explotació obté més del 50% dels ingressos totals de l'activitat agrària.  
Article tercer  
Generaran dret a prima tots els ruscs degudament identificats, d?acord amb l'article tercer del decret esmentat en l'article anterior, inscrits en la cartilla d'explotació ramadera del beneficiari amb data posterior al 31 de desembre de 1990, i presents en l?explotació en el moment d?efectuar la sol·licitud. No obstant això, el nombre màxim de ruscs amb dret a prima serà de 500 per beneficiari.  
Article quart  
Les sol·licituds de prima es podran presentar a les agències d'Extensió Agrària o als serveis territorials de la Conselleria d?agricultura i Pesca fins el dia 20 de setembre de 1991. El model de petició es farà d'acord amb el que s?adjunta com a annex I.  
Cada apicultor només podrà presentar una sol·licitud. A aquesta s'hi adjuntarà original i còpia de:  
- La cartilla d'explotació ramadera.  
- Els documents acreditatius d'estar al corrent de les obligacions tributàries i front a la Seguretat Social, segons el que estableix l'ordre de 7 de gener de 1991, de la Conselleria d'Economia i Hisenda, sobre justificació del compliment d'obligacions per beneficiaris de subvencions.  
- Els documents acreditatius del compliment de la condició assenyalada al punt b) de l'article segon. A aquests efectes s'admetrà com a mitjà de prova l?última declaració d'IRPF efectuada. Si és el cas de treballadors per compte propi o aliè que no estiguen obligats a presentar aquesta declaració, serà suficient demostrar la inclusió al règim especial agrari de la Seguretat Social.  
Article cinquè  
A l'efecte de comprovacions, els apicultors hauran de mantenir els ruscs per als quals han sol·licitat l'ajuda dins el territori de la Comunitat Valenciana, i situats als llocs que s'assenyale en la sol·licitud, si més no, des del dia 1 d'octubre fins el dia 31 d'octubre de 1991.  
Article sisé  
L?import unitari de la prima per rusc serà com a màxim de 6638 DCN.  
Les ajudes es concediran amb un import total de 394.481.908 PTA, amb càrrec a la línia 403/000/91, «Millora de la renda del sector apícola», del programa 714.20 «Ordenació i millora de les produccions agràries».  
Malgrat allò que estableix el paràgraf anterior, si és el cas que la quantia total de l'ajuda superés els crèdits existents en els pressuposts de la Generalitat Valenciana, es procedirà al prorrateig entre els beneficiaris de la subvenció.  
Article seté  
La Conselleria d?Agricultura i Pesca realitzarà controls per tal de comprovar la veracitat de les dades contingudes en la sol·licitud, i en particular, pel que fa al compliment de l?article cinqué.  
Article vuité  
Si es comprovés que el nombre de ruscs per als quals el titular de l?explotació va sol·licitar la concessió de l'auxili supera, en percentatge igual o superior al 10%, el dels ruscs existents en l?explotació en el moment de la comprovació, es perdrà el dret a l?obtenció de la prima sol·licitada. En la resta de casos, es procedirà al pagament de la prima corresponent pels ruscs existents a l?explotació en el moment de la verificació efectuada.  
No obstant això, quan el beneficiari de la prima haja comunicat per escrit, davant els registres dels serveis territorials de la Conselleria d?Agricultura i Pesca, la necessitat de reduir el nombre de ruscs amb dret a prima, abans que es produesca la disminució, la prima es pagarà pel nombre de ruscs existents en l?explotació, en la data de comprovació.  
Quan la disminució siga per raons de força major i hi haja prèvia comunicació escrita del sol·licitant en els deu dies següents al coneixement dels fets, la prima es pagarà pel nombre de ruscs existents amb dret a subvenció abans de produir-se aquests fets.  
Article nové  
Per tal d?efectuar el seguiment d?aquestes ajudes es crea' una comissió integrada per representants de la Conselleria d'Agricultura i Pesca i de les organitzacions professionals agràries.  
Article desè  
Es delega en el Director General de Producció i Indústries Agràries la resolució dels expedients de sol·licituds d'ajudes, derivades de l'aplicació d'aquesta ordre.  
DISPOSICIONS FINALS  
Primera  
S'autoritza la Direcció General de Producció i Indústries Agràries, perquè dicte les disposicions complementàries necessàries per al desenvolupament d'aquesta Ordre.  
Segona  
Aquesta Ordre entrarà en vigor l?endemà de la publicació al Diari Oficial de la Generalitat Valenciana.  
València 29 de juliol de 1991.  
El conseller d?Agricultura i Pesca,   
LLUIS FONT DE MORA I MONTESINOS  
ANNEX I  
Sol·licitud de prima per a millorar la renda del sector apícola  
Dades del productor  
Cognoms i nom NIF   
Adreça Tel   
Municipi Codi   
Província Codi postal   
Dades per al pagament  
Nom de l'entitat bancària   
Sucursal i/o localitat   
Província Núm. cta. cte. o llibreta   
Dades de l?explotació  
Província Terme municipal   
Finca, lloc o paratge ruscs   
El sotasignant titular de l'explotació, les dades de situació qual es reflecteixen en el quadre anterior, SOL-LICITA aquesta PRIMA per un total de RUSCS.  
Amb aquesta finalitat, es compromet:  
1. A mantenir aquests ruscs a les ubicacions més amunt esmentades durant, com a mínim, el període comprés entre 11 d?octubre de 1991 i el 31 d'octubre de 1991.  
2. A comunicar als serveis veterinaris de la Conselleria d?Agricultura i Pesca, per escrit, les baixes que es produesquen en l'explotació com a conseqüència de catàstrofes.  
Adjunta la següent documentació:  
- DNI o CIF.  
- La darrera declaració de I'IRPF, si és el cas.  
- Document de pagament fraccionat a compte de l?IRPF corresponent al darrer període (model 130).  
- Còpia de la cartilla d'explotació ramadera.  
- Còpia de la cartilla de la Seguretat Social i del darrer cu pagat.  
i SOL-LICITA  
que se li concedesca la corresponent prima per tal de millorar la renda dels sector apícola, l'ingrés de la qual s?efectuarà al compte bancari que hi figura en aquesta sol·licitud.  
 de de 1991  
El sol·licitant  
IL.LM. SR. DIRECTOR GENERAL DE PRODUCCIO I INDUSTRIES AGRÁRIES


Còpia Permalink ELI